title: 2014/434/ES: Eiropas Centrālās bankas Lēmums ( 2014. gada 31. janvāris ) par ciešu sadarbību ar nacionālajām kompetentajām iestādēm iesaistītajās dalībvalstīs, kuru valūta nav euro (ECB/2014/5)

text:
               5.7.2014

               LV

               Eiropas Savienības Oficiālais Vēstnesis

               L 198/7

         EIROPAS CENTRĀLĀS BANKAS LĒMUMS
   (2014. gada 31. janvāris)
   par ciešu sadarbību ar nacionālajām kompetentajām iestādēm iesaistītajās dalībvalstīs, kuru valūta nav euro

      (ECB/2014/5)

      (2014/434/ES)

   EIROPAS CENTRĀLĀS BANKAS PADOME,
   ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 7. pantu,
   tā kā:

               (1)

               Dalībvalstis, kuru valūta nav euro, var vēlēties piedalīties Vienotajā uzraudzības mehānismā (VUM). Šajā nolūkā tās var lūgt Eiropas Centrālo banku (ECB) uzsākt ciešu sadarbību saistībā ar Regulas (ES) Nr. 1024/2013 4. un 5. pantā minētajiem uzdevumiem attiecībā uz visām kredītiestādēm, kuras veic uzņēmējdarbību šādā dalībvalstī.

               (2)

               Ciešu sadarbību uzsāk ar ECB lēmumu, ja izpildīti Regulas (ES) Nr. 1024/2013 7. pantā noteiktie nosacījumi.

               (3)

               Jāprecizē procedūras aspekti, kuri attiecas uz a) dalībvalstu, kuru valūta nav euro (turpmāk – “ārpus eurozonas esošās dalībvalstis”), lūgumiem uzsākt ciešu sadarbību, b) šo lūgumu izvērtēšanu ECB un c) ECB lēmumu, ar ko izveido ciešu sadarbību ar konkrēto dalībvalsti.

               (4)

               Regula (ES) Nr. 1024/2013 nosaka arī gadījumus, kuros ECB var pārtraukt vai izbeigt ciešu sadarbību. Tādēļ jānosaka procedūras aspekti, kas saistīti ar iespējamo ciešas sadarbības pārtraukšanu vai izbeigšanu,

         IR PIEŅĒMUSI ŠO LĒMUMU.
   1. SADAĻA

      CIEŠAS SADARBĪBAS IZVEIDOŠANAS PROCEDŪRA

   1. pants
   Definīcijas
   Šajā lēmumā:

               1)

               “mazāk nozīmīga uzraudzītā iestāde” ir uzraudzītā iestāde: a) kura veic uzņēmējdarbību ārpus eurozonas esošā dalībvalstī, kas ir iesaistītā dalībvalsts saskaņā ar Regulas (ES) Nr. 1024/2013 2. panta 1. punktu, un b) kura nav nozīmīga uzraudzītā iestāde saskaņā ar ECB lēmumu, kas pamatojas uz Regulas (ES) Nr. 1024/2013 6. panta 4. punktu vai 6. panta 5. punkta b) apakšpunktu;

               2)

               “nacionālā kompetentā iestāde” ir nacionālā kompetentā iestāde, kā definēts Regulas (ES) Nr. 1024/2013 2. panta 2. punktā;

               3)

               “nacionālā norīkotā iestāde” ir nacionālā norīkotā iestāde, kā definēts Regulas (ES) Nr. 1024/2013 2. panta 7. punktā;

               4)

               “neiesaistītā dalībvalsts” ir dalībvalsts, kura ir neiesaistītā dalībvalsts, kā definēts Regulas (ES) Nr. 1024/2013 2. panta 1. punktā;

               5)

               “pieprasītāja dalībvalsts” ir neiesaistītā dalībvalsts, kura saskaņā ar šā lēmuma 2. pantu paziņojusi ECB par savu lūgumu sākt ciešu sadarbību saskaņā ar Regulas (ES) Nr. 1024/2013 7. pantu;

               6)

               “nozīmīga uzraudzītā iestāde” ir uzraudzītā iestāde: a) kura veic uzņēmējdarbību ārpus eurozonas esošā dalībvalstī, kas ir iesaistītā dalībvalsts, un b) kura ir nozīmīga uzraudzītā iestāde saskaņā ar ECB lēmumu, kas pamatojas uz Regulas (ES) Nr. 1024/2013 6. panta 4. punktu vai 6. panta 5. punkta b) apakšpunktu;

               7)

               “uzraudzītā iestāde” ir kredītiestāde, finanšu pārvaldītājiestāde vai jaukta finanšu pārvaldītājsabiedrība, kā definēts Regulā (ES) Nr. 1024/2013, kura veic uzņēmējdarbību pieprasītājā dalībvalstī, kā arī kredītiestādes, kura veic uzņēmējdarbību neiesaistītā dalībvalstī, filiāle, kas veic uzņēmējdarbību pieprasītājā dalībvalstī.

         2. pants
   Lūgums uzsākt ciešu sadarbību
   1.   Neiesaistītā dalībvalsts, kura vēlas piedalīties VUM, lūdz ECB uzsākt ciešu sadarbību, izmantojot I pielikumā noteikto paraugu.
   2.   Šādu lūgumu iesniedz vismaz piecus mēnešus pirms dienas, sākot no kuras neiesaistītā dalībvalsts plāno piedalīties VUM.
   3. pants
   Lūguma uzsākt ciešu sadarbību saturs
   1.   Lūgumā uzsākt ciešu sadarbību, iekļauj:

               a)

               pieprasītājas dalībvalsts apņemšanos nodrošināt, ka tās nacionālā kompetentā iestāde un nacionālā norīkotā iestāde ievēro jebkurus norādījumus, pamatnostādnes vai lūgumus, kurus, sākot no ciešas sadarbības izveidošanas dienas, paudusi ECB;

               b)

               pieprasītājas dalībvalsts apņemšanos sniegt visu ECB pieprasīto informāciju par uzraudzītajām iestādēm, kuras veic uzņēmējdarbību šādā dalībvalstī, lai veiktu šo uzraudzīto iestāžu visaptverošu novērtējumu. Pieprasītāja dalībvalsts nodrošina, ka informācija, kas nepieciešana, lai novērtētu iestāžu nozīmību un veiktu visaptverošo novērtējumu saskaņā ar Regulas (ES) Nr. 1024/2013 7. panta 2. punkta b) apakšpunktu attiecībā uz kredītiestādēm, kuras veic uzņēmējdarbību šādā dalībvalstī, var tikt sniegta ECB, tiklīdz ECB paziņots par lūgumu uzsākt ciešu sadarbību;

               c)

               apņemšanos, ka ECB tiks sniegti visi konfidenciālie dati, ko tā lūgusi, lai pabeigtu sagatavošanās darbus.

         2.   Lūgumā uzsākt ciešu sadarbību iekļauj:

               a)

               pieprasītājas dalībvalsts apņemšanos pieņemt attiecīgus nacionālos tiesību aktus, kuri nodrošina, ka saskaņā ar Regulu (ES) Nr. 1024/2013 pieņemtie ECB tiesību akti ir saistoši un piemērojami pieprasītājā dalībvalstī un ka tās nacionālajai kompetentajai iestādei un nacionālajai norīkotajai iestādei ir pienākums pieņemt jebkurus ECB lūgtos aktus attiecībā uz uzraudzītajām iestādēm saskaņā ar Regulas (ES) Nr. 1024/2013 7. panta 4. punktu;

               b)

               attiecīgo nacionālo tiesību aktu projektu kopijas, kā arī to tulkojumu angļu valodā un lūgumu par ECB atzinumu par šādu tiesību aktu projektiem;

               c)

               apņemšanos nekavējoties paziņot ECB par dienu, kurā stājušies spēkā attiecīgie nacionālie tiesību akti, un apņemšanos sniegt apliecinājumu saskaņā ar Regulas (ES) Nr. 1024/2013 7. panta 2. punkta c) apakšpunktu, izmantojot šā lēmuma II pielikumā sniegto paraugu. Apliecinājumā iekļauj juridisku atzinumu, kas ECB apstiprina, ka saskaņā ar Regulu (ES) Nr. 1024/2013 pieņemtie ECB tiesību akti būs saistoši un izpildāmi pieprasītājā dalībvalstī un ka attiecīgie nacionālie tiesību akti uzliek par pienākumu nacionālajai kompetentajai iestādei un nacionālajai norīkotajai iestādei ievērot ECB īpašos norādījumus, pamatnostādnes, lūgumus un pasākumus attiecībā uz nozīmīgām uzraudzītajām iestādēm, kā arī ECB vispārīgos norādījumus, pamatnostādnes, lūgumus un pasākumus attiecībā uz mazāk nozīmīgām uzraudzītajām iestādēm termiņos, kurus noteiktos gadījumos nosaka ECB.

         3.   Pieprasītāja dalībvalsts iesniedz ECB visus attiecīgos dokumentus, kurus ECB uzskata par vajadzīgiem šādas dalībvalsts lūguma izvērtēšanai. Pieprasītāja dalībvalsts nodrošina arī to, ka ECB tiek sniegta visa informācija, kuru ECB uzskata par vajadzīgu, lai novērtētu kredītiestāžu nozīmību un veiktu Regulā (ES) Nr. 1024/2013 prasīto visaptverošo novērtējumu.
   4. pants
   ECB veiktais lūguma uzsākt ciešu sadarbību izvērtējums
   1.   ECB rakstiski apliecina, ka tā saņēmusi dalībvalsts lūgumu uzsākt ciešu sadarbību.
   2.   ECB var pieprasīt jebkādu papildu informāciju, kuru tā uzskata par vajadzīgu, lai izvērtētu dalībvalsts lūgumu, t. sk. informāciju kredītiestādes nozīmīguma novērtēšanai un visaptverošā novērtējuma veikšanai.
   Ja pieprasītāja dalībvalsts jau veikusi kredītiestāžu, kuras veic uzņēmējdarbību tās jurisdikcijā, visaptverošo novērtējumu, tā sniedz detalizētu informāciju par tā rezultātiem. ECB var lemt, ka papildu novērtēšana nav nepieciešama ar nosacījumu, ka a) nacionālo iestāžu veiktā novērtējuma kvalitāte un metodoloģija atbilst ECB standartiem un b) ECB uzskata, ka nacionālo iestāžu veiktais novērtējums ir aktuāls un kredītiestāžu, kas veic uzņēmējdarbību pieprasītājā dalībvalstī, situācija nav būtiski mainījusies tā, lai tai būtu vajadzīga papildu izvērtēšana.
   3.   Izvērtējot attiecīgos nacionālos tiesību aktus, ECB novērtējumā ņem vērā arī šādu tiesību aktu praktisko piemērošanu.
   4.   Ne vēlāk kā trīs mēnešus pēc tam, kad ECB saņēmusi 3. panta 2. punkta c) apakšpunktā minēto apstiprinājumu vai vajadzības gadījumā ECB lūgto papildu informāciju saskaņā ar 2. punktu, ECB informē pieprasītāju dalībvalsti par savu provizorisko novērtējumu. Pieprasītājai dalībvalstij ir iespēja paust savu viedokli 20 dienu laikā pēc provizoriskā novērtējuma saņemšanas. Šāda ECB un pieprasītājas dalībvalsts sarakste ir konfidenciāla.
   5. pants
   Lēmums, ar kuru izveido ciešu sadarbību
   1.   Ja ECB, pamatojoties uz pieprasītājas dalībvalsts sniegto informāciju, secina, ka šī dalībvalsts atbilst Regulas (ES) Nr. 1024/2013 7. panta 2. punkta a)–c) apakšpunktā izklāstītajiem kritērijiem ciešas sadarbības uzsākšanai, ja ir pabeigts visaptverošais novērtējums un ja sniegts apliecinājums saskaņā ar šā pielikuma II pielikumu, ECB, balstoties uz Regulas (ES) Nr. 1024/2013 7. panta 2. punktu, pieņem pieprasītājai dalībvalstij adresētu lēmumu, ar kuru izveido ciešu sadarbību.
   2.   Šā panta 1. punktā minētajā lēmumā norāda uz kārtību, kādā notiks uzraudzības uzdevumu nodošana ECB, un dienu, kurā sāksies cieša sadarbība, kas vajadzības gadījumā ir atkarīga no pieprasītājas dalībvalsts progresa to pasākumu īstenošanā, kas nepieciešami, ņemot vērā visaptverošā novērtējuma rezultātus.
   3.   Ja ECB, pamatojoties uz pieprasītājas dalībvalsts sniegto informāciju, secina, ka šī dalībvalsts neatbilst Regulas (ES) Nr. 1024/2013 7. panta 2. punktā izklāstītajiem kritērijiem, vai ja ECB nesaņem novērtējuma veikšanai vajadzīgo informāciju gada laikā pēc dalībvalsts paziņojuma par lūgumu uzsākt ciešu sadarbību, ECB var pieņemt pieprasītājai dalībvalstij adresētu lēmumu, ar kuru noraida lūgumu izveidot ciešu sadarbību.
   4.   Šā panta 1. un 3. punktā minētajos lēmumos norāda iemeslus, uz kuriem tie pamatojas.
   5.   Saskaņā ar Regulas (ES) Nr. 1024/2013 7. panta 3. punktu lēmumu izveidot ciešu sadarbību publicē Eiropas Savienības Oficiālajā Vēstnesī, un to piemēro, sākot no 14. dienas pēc tā publicēšanas.
   2. SADAĻA

      CIEŠAS SADARBĪBAS PĀRTRAUKŠANA VAI IZBEIGŠANA

   6. pants
   Pārtraukšana vai izbeigšana
   1.   Ja ECB nolemj pārtraukt ciešu sadarbību saskaņā ar Regulas (ES) Nr. 1024/2013 7. panta 5. punktu vai 7. panta 7. punktu, tā paziņo sava lēmuma iemeslus, precizē šāda pārtraukšanas lēmuma sekas un norāda dienu, no kuras pārtraukšana stājas spēkā, kā arī periodu, kurā tiek piemērota pārtraukšana. Šis periods nav garāks par sešiem mēnešiem. Ārkārtas gadījumos ECB šo periodu var vienu reizi pagarināt.
   2.   Ja nav novērsti saskaņā ar Regulas (ES) Nr. 1024/2013 7. panta 5. punktu noteiktās pārtraukšanas iemesli vai ja ECB nolemj ciešu sadarbību izbeigt, ECB ciešu sadarbību izbeidz, šajā nolūkā pieņemot jaunu lēmumu.
   3.   Ja ECB nolemj izbeigt ciešu sadarbību saskaņā ar Regulas (ES) Nr. 1024/2013 7. panta 5. punktu vai 7. panta 7. punktu, tā paziņo sava lēmuma iemeslus un precizē šāda izbeigšanas lēmuma sekas, kā arī norāda dienu, no kuras ciešas sadarbības izbeigšana stājas spēkā.
   4.   ECB lēmumā par ciešas sadarbības pārtraukšanu vai izbeigšanu var noteikt arī kārtību, kādā dalībvalstī atrodošās uzraudzītās iestādes maksā no tām pienākošos maksu.
   5.   Ja dalībvalsts, ar kuru izveidota cieša sadarbība saskaņā ar Regulas (ES) Nr. 1024/2013 7. pantu, lūdz ECB izbeigt ciešu sadarbību, ievērojot Regulas (ES) Nr. 1024/2013 7. panta 6. punktā un 7. panta 8. punktā noteiktos nosacījumus, ECB pieņem lēmumu, kurā precizē šāda izbeigšanas lēmuma sekas, kā arī norāda dienu, no kuras ciešas sadarbības izbeigšana stājas spēkā.
   6.   ECB lēmumi, kas pieņemti saistībā ar uzraudzītajām iestādēm dalībvalstī, ar kuru izveidota cieša sadarbība, un kas bija spēkā pirms šādas ciešas sadarbības izbeigšanas, paliek spēkā, neskatoties uz ciešas sadarbības izbeigšanu.
   7.   Lēmumus pārtraukt vai izbeigt ciešu sadarbību publicē Eiropas Savienības Oficiālajā Vēstnesī.
   7. pants
   Stāšanās spēkā
   Šis lēmums stājas spēkā 2014. gada 27. februārī.

      Frankfurtē pie Mainas, 2014. gada 31. janvārī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      I PIELIKUMS
      LŪGUMA UZSĀKT CIEŠU SADARBĪBU SASKAŅĀ AR REGULAS (ES) Nr. 1024/2013 7. PANTU PARAUGS
      [Pieprasītāja dalībvalsts]

         Paziņojums ECB par lūgumu uzsākt ciešu sadarbību saskaņā ar Regulas (ES) Nr. 1024/2013 7. pantu

                  1.

                  [Pieprasītāja dalībvalsts] ar šo lūdz uzsākt ciešu sadarbību ar Eiropas Centrālo banku (ECB) saskaņā ar Regulas (ES) Nr. 1024/2013 7. pantu un 2014. gada 31. janvāra Lēmumu ECB/2014/5 par ciešu sadarbību ar nacionālajām kompetentajām iestādēm iesaistītajās dalībvalstīs, kuru valūta nav euro.

                  2.

                  [Pieprasītāja dalībvalsts] ar šo apņemas:

                              a)

                              nodrošināt, ka tās nacionālā kompetentā iestāde un nacionālā norīkotā iestāde ievēros norādījumus, pamatnostādnes vai lūgumus, kurus Eiropas Centrālā banka paudusi attiecībā uz uzraudzītajām iestādēm (kā definēts Lēmumā ECB/2014/5).
                              Attiecīgie nacionālie tiesību akti nodrošinās arī to, ka nacionālajai kompetentajai iestādei un nacionālajai norīkotajai iestādei būs pienākums ievērot ECB īpašos norādījumus, pamatnostādnes, lūgumus un pasākumus attiecībā uz nozīmīgām uzraudzītajām iestādēm, kā arī ECB vispārīgos norādījumus, pamatnostādnes, lūgumus un pasākumus attiecībā uz mazāk nozīmīgām uzraudzītajām iestādēm. Šajā sakarā pieprasītāja dalībvalsts apņemas:

                                          —

                                          pieņemt attiecīgus nacionālos tiesību aktus, kuri nodrošina, ka saskaņā ar Regulu (ES) Nr. 1024/2013 pieņemtie ECB tiesību akti ir saistoši un piemērojami [attiecīgajā dalībvalstī] un ka tās nacionālajai kompetentajai iestādei un nacionālajai norīkotajai iestādei ir pienākums veikt ECB lūgtos pasākumus attiecībā uz uzraudzītajām iestādēm saskaņā ar Regulas (ES) Nr. 1024/2013 7. panta 4. punktu,

                                          —

                                          paziņot ECB dienu, kurā attiecīgie nacionālie tiesību akti stājušies spēkā;

                              b)

                              jebkurā laikā pēc tam, kad lūgums uzsākt ciešu sadarbību paziņots ECB, bet cieša sadarbība vēl nav izveidota, pēc ECB lūguma, kā arī vēlākā laikā sniegt jebkuru informāciju, t. sk. konfidenciālu informāciju, par uzraudzītajām iestādēm, kuras veic uzņēmējdarbību šajā dalībvalstī, kādu Eiropas Centrālā banka var lūgt, lai veiktu šo iestāžu visaptverošu novērtējumu.

                        ECB sniedzamajā informācijā iekļauj:

                              i)

                              attiecīgo nacionālo tiesību aktu projektu kopijas;

                              ii)

                              aktuālu informāciju par iestādēm, kuras veic uzņēmējdarbību pieprasītājā dalībvalstī, t. sk. vismaz šādu dalībvalstī esošo iestāžu izsmeļošu sarakstu:

                                          —

                                          kredītiestādes,

                                          —

                                          finanšu pārvaldītājsabiedrības vai jauktas finanšu pārvaldītājsabiedrības uzraudzīto grupu augstākajā līmenī un

                                          —

                                          citu valstu kredītiestāžu pārrobežu filiāles,

                                    norādot katras iestādes kopējos aktīvus.
                              Attiecībā uz kredītiestādēm, kuras ir meitasuzņēmumi, kā arī filiāļu gadījumā jāsniedz dati par to tiešajiem un augstākā līmeņa mātesuzņēmumiem.
                              Attiecībā uz uzraudzītām grupām, kuru galvenie biroji atrodas dalībvalstī un kuras tur tiek uzraudzītas, jāsniedz informācija par grupas ārvalstu komponentiem;

                              iii)

                              kontaktpersonas nacionālajā kompetentajā iestādē un nacionālajā norīkotajā iestādē, kurām adresēt ECB lūgumus pēc papildu informācijas.

            Dalībvalsts vārdā
      [paraksts]
      Kopija:

                  i)

                  Eiropas Komisijai;

                  ii)

                  Eiropas Banku iestādei;

                  iii)

                  pārējām dalībvalstīm.

      II PIELIKUMS
      PAZIŅOJUMA SASKAŅĀ AR REGULAS (ES) Nr. 1024/2013 7. PANTA 2. PUNKTA c) APAKŠPUNKTU PARAUGS
      [Pieprasītāja dalībvalsts]
      Eiropas Centrālajai bankai (ECB)

         Paziņojums saskaņā ar Regulas (ES) Nr. 1024/2013 7. panta 2. punkta c) apakšpunktu saistībā ar lūgumu uzsākt ciešu sadarbību saskaņā ar Regulas (ES) Nr. 1024/2013 7. pantu

      [Attiecīgā dalībvalsts] ar šo apliecina, ka tā pieņēmusi attiecīgus nacionālos tiesību aktus, kuri nodrošina, ka saskaņā ar Regulu (ES) Nr. 1024/2013 pieņemtie ECB tiesību akti ir saistoši un piemērojami [attiecīgajā dalībvalstī] un ka tās nacionālajai kompetentajai iestādei un nacionālajai norīkotajai iestādei būs pienākums veikt ECB lūgtos pasākumus attiecībā uz uzraudzītajām iestādēm saskaņā ar Regulas (ES) Nr. 1024/2013 7. panta 4. punktu, un ka šie attiecīgie nacionālie tiesību akti stājās spēkā [DATUMS].
      Turklāt tiek pievienots juridisks atzinums, kurš apliecina, ka attiecīgie nacionālie tiesību akti arī nodrošina, ka nacionālajai kompetentajai iestādei un nacionālajai norīkotajai iestādei būs pienākums ievērot ECB īpašos norādījumus, pamatnostādnes, lūgumus un pasākumus attiecībā uz nozīmīgām uzraudzītajām iestādēm, kā arī ECB vispārīgos norādījumus, pamatnostādnes, lūgumus un pasākumus attiecībā uz mazāk nozīmīgām uzraudzītajām iestādēm.
      Dalībvalsts vārdā
      [Paraksts]

                  Papildinājumā

                  :

                  attiecīgo nacionālo tiesību aktu kopija, kurus pieprasītāja dalībvalsts pieņēmusi, lai nodrošinātu, ka saskaņā ar Regulu (ES) Nr. 1024/2013 pieņemtie ECB tiesību akti ir saistoši un piemērojami [attiecīgajā dalībvalstī] un ka tās nacionālajai kompetentajai iestādei un nacionālajai norīkotajai iestādei būs pienākums veikt ECB lūgtos pasākumus attiecībā uz uzraudzītajām iestādēm.


title: Padomes Lēmums (ES) 2017/758 (2017. gada 25. aprīlis) par nostāju, kas Eiropas Savienības vārdā jāieņem Stokholmas Konvencijas par noturīgiem organiskiem piesārņotājiem astotajā Pušu konferencē attiecībā uz priekšlikumiem par grozījumiem A, B un C pielikumā

text:
               29.4.2017

               LV

               Eiropas Savienības Oficiālais Vēstnesis

               L 113/45

         PADOMES LĒMUMS (ES) 2017/758
   (2017. gada 25. aprīlis)
   par nostāju, kas Eiropas Savienības vārdā jāieņem Stokholmas Konvencijas par noturīgiem organiskiem piesārņotājiem astotajā Pušu konferencē attiecībā uz priekšlikumiem par grozījumiem A, B un C pielikumā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               2004. gada 14. oktobrī ar Padomes Lēmumu 2006/507/EK (1) Eiropas Kopienas vārdā tika apstiprināta Stokholmas Konvencija par noturīgajiem organiskajiem piesārņotājiem (“konvencija”).

               (2)

               Savienība ir iestrādājusi konvencijā paredzētos pienākumus Eiropas Savienības tiesību aktos, izmantojot Eiropas Parlamenta un Padomes Regulu (EK) Nr. 850/2004 (2).

               (3)

               Savienība stingri uzsver nepieciešamību pakāpeniski papildināt konvencijas A, B un/vai C pielikumu, tajos iekļaujot jaunas vielas, kas atbilst noturīgu organisku piesārņotāju (NOP) kritērijiem, ņemot vērā piesardzības principu, lai sasniegtu konvencijas mērķi un izpildītu Pasaules samitā par ilgtspējīgu attīstību, kas notika 2002. gadā Johannesburgā, valstu valdību panākto apņemšanos līdz 2020. gadam samazināt ķimikāliju kaitīgo ietekmi.

               (4)

               Saskaņā ar konvencijas 22. pantu Pušu konferencē var pieņemt lēmumus par to, lai grozītu konvencijas A, B un/vai C pielikumu. Minētie lēmumi stājas spēkā vienu gadu pēc tam, kad par grozījumu ir paziņojis depozitārijs, izņemot attiecībā uz tām konvencijas pusēm (“puses”), kuras izvēlējušās nepiedalīties.

               (5)

               Pēc pieteikuma saņemšanas no Norvēģijas 2013. gadā par komerciālā dekabromdifenilētera (c-decaBDE) iekļaušanu saskaņā ar konvenciju izveidotā Noturīgo organisko piesārņotāju izvērtēšanas komiteja (“NOP IK”) ir pabeigusi c-decaBDE izvērtēšanu. NOP IK ir konstatējusi, ka c-decaBDE atbilst konvencijas kritērijiem tā iekļaušanai konvencijas A pielikumā. Astotajā Pušu konferencē ir plānots pieņemt lēmumu par c-decaBDE iekļaušanu konvencijas A pielikumā.

               (6)

               Saskaņā ar Komisijas Regulu (ES) 2017/227 (3), ar ko Eiropas Parlamenta un Padomes Regulas (EK) Nr. 1907/2006 (4) (REACH) XVII pielikumā pievieno 67. ierakstu (“67. ieraksts”), ir ierobežota dekabromdifenilētera ražošana, laišana tirgū un tā kā vielas lietošana, tā lietošana kā citu vielu sastāvdaļa, tā lietošana maisījumos un ražojumos. Saskaņā ar 67. ierakstu dekabromdifenilētera ražošana, laišana tirgū vai izmantošana ir atļauta tikai uz ierobežotu laiku un attiecībā uz jauniem gaisa kuģiem un gaisa kuģu, mehānisko transportlīdzekļu, lauksaimniecības un mežsaimniecības transportlīdzekļu un konkrētu mašīnu rezerves daļām.

               (7)

               Pēc pieteikuma saņemšanas no Savienības 2006. gadā par īsās ķēdes hlorparafīnu (SCCP) iekļaušanu NOP IK ir konstatējusi, ka SCCP atbilst konvencijas kritērijiem to iekļaušanai konvencijas A pielikumā. Astotajā Pušu konferencē ir plānots pieņemt lēmumu par SCCP iekļaušanu konvencijas A pielikumā.

               (8)

               Saskaņā ar Regulu (EK) Nr. 850/2004, kurā grozījumi izdarīti ar Komisijas Regulu (ES) 2015/2030 (5), SCCP ražošana, laišana tirgū un izmantošana Savienībā ir aizliegta, lai gan pastāv daži izņēmumi. Minētajā grozītajā regulā ir noteiktas arī robežvērtības SCCP klātbūtnei citos hlorparafīnu maisījumos, kas rodas ražošanas procesā. Tā kā SCCP pārnese vidē var notikt lielos attālumos, Savienības iedzīvotājiem būtu lielāks ieguvums no šīs vielas lietošanas pakāpeniskas izbeigšanas visā pasaulē nekā no tās aizliegšanas tikai Savienībā saskaņā ar Regulu (EK) Nr. 850/2004.

               (9)

               Pēc pieteikuma saņemšanas no Savienības 2011. gadā par heksahlorbutadiēna (HCBD) iekļaušanu NOP IK ir konstatējusi, ka HCBD atbilst konvencijas kritērijiem tā iekļaušanai konvencijas A un C pielikumā. Septītajā Pušu konferencē tika nolemts HCBD iekļaut konvencijas A pielikumā. Tomēr Pušu konference pieņēma lēmumu SC-7/11, kurā NOP IK prasīts HCBD iekļaušanu konvencijas C pielikumā izvērtēt sīkāk, pamatojoties uz pieejamo jauno informāciju, un sagatavot ieteikumu Pušu konferencei par HCBD iekļaušanu C pielikumā, ko izskatīs astotajā konferencē.

               (10)

                  HCBD ražošana, laišana tirgū un izmantošana Savienībā ir aizliegta saskaņā ar Regulu (EK) Nr. 850/2004, kurā grozījumi izdarīti ar Komisijas Regulu (ES) Nr. 519/2012 (6), tomēr dažās rūpnieciskajās darbībās HCBD joprojām var rasties netīši. Uz šādām darbībām attiecas Eiropas Parlamenta un Padomes Direktīva 2010/75/ES (7), un tām jāpiemēro noteikti emisiju pārvaldības pasākumi. Tā kā HCBD pārnese vidē var notikt lielos attālumos, ES iedzīvotājiem būtu lielāks ieguvums no globāliem pasākumiem, ar ko apkaro šīs vielas netīšu emisiju, nekā no Regulā (EK) Nr. 850/2004 noteiktopasākumu piemērošanas tikai Savienībā.

               (11)

               Perfluoroktānsulfoskābe (PFOS) un tās atvasinājumi ir iekļauti konvencijas B pielikumā, gan norādot vairākus “pieļaujamos izmantošanas mērķus”. Pušu konferencei lūgs izvērtēt, vai šie pieļaujamie izmantošanas mērķi vēl aizvien būtu jāsaglabā. Ar Regulu (EK) Nr. 850/2004 PFOS ražošana, laišana tirgū un izmantošana ir aizliegta, tomēr uz dažiem Savienībā vēl aizvien nepieciešamiem lietojumiem ir attiecināts izņēmums. Tādēļ Savienībai vajadzētu atbalstīt PFOS un tās atvasinājumu to “pieļaujamo izmantošanas mērķu” svītrošanu, kuri pusēm vairs nav nepieciešami, izņemot šādus lietojumus: gaismizturīgi un gaismu neatstarojoši pusvadītāju pārklājumi; kodinātājs, ko izmanto pusvadītāju savienojumiem un keramiskajiem filtriem un cietajai metalizācijai tikai noslēgtās sistēmās,

         IR PIEŅĒMUSI ŠO LĒMUMU.
   1. pants
   1.   Nostāja, kas Savienības vārdā jāieņem Stokholmas konvencijas astotajā Pušu konferencē saskaņā ar Noturīgo organisko piesārņotāju izvērtēšanas komitejas attiecīgajiem ieteikumiem, ir atbalstīt:

               —

               komerciālā dekabromdifenilēterī (c-decaBDE) klātesoša dekabromdifenilētera (BDE-209) iekļaušanu konvencijas A pielikumā, paredzot “specifiskus izņēmumus” attiecībā uz decaBDE ražošanu un izmantošanu rezerves daļām automobiļu rūpniecībā. Savienība atbalsta iekļaušanu minētajā pielikumā ar papildu “specifiskiem izņēmumiem” attiecībā uz gaisa kuģiem un gaisa kuģu rezerves daļām saskaņā ar Regulu (ES) 2017/227, kā arī attiecībā uz lauksaimniecības un mežsaimniecības transportlīdzekļu un konkrētu mašīnu rezerves daļām, ja pārējās puses vai tieši skartās ieinteresētās personas var pierādīt, ka tām tas ir vajadzīgs,

               —

               īsās ķēdes hlorparafīnu (SCCP) iekļaušanu konvencijas A pielikumā,

               —

               heksahlorbutadiēna (HCBD) iekļaušanu konvencijas C pielikumā,

               —

               šādu pieļaujamo izmantošanas mērķu svītrošanu konvencijas B pielikuma ierakstā par perfluoroktānsulfoskābi (PFOS) un tās atvasinājumiem: fotoapstrāde, aviācijā izmantojami hidrauliskie šķidrumi, dažas medicīniskas ierīces (piemēram, etilēna tetrafluoretilēna (ETFE) kopolimēra slāņi un rentgenpozitīva ETFE ieguve, in vitro diagnostikas medicīniskās ierīces un CCD matricas filtri), ugunsdzēsības putas, atraktanti Atta spp. un Acromyrmex spp. lapgraužu skudru apkarošanai.

         2.   Par šīs nostājas precizēšanu, ņemot vērā norises astotajā Pušu konferencē, var vienoties korrdinējot to uz vietas.
   2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 25. aprīlī

            Padomes vārdā –

            priekšsēdētājs

         I. BORG

      (1)  Padomes Lēmums Nr. 2006/507/EK (2004. gada 14. oktobris) par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem (OV L 209, 31.7.2006., 1. lpp.).

      (2)  Eiropas Parlamenta un Padomes Regula (EK) Nr. 850/2004 (2004. gada 29. aprīlis) par noturīgiem organiskajiem piesārņotājiem, ar ko groza Direktīvu 79/117/EEK (OV L 158, 30.4.2004., 7. lpp.).

      (3)  Komisijas Regula (ES) 2017/227 (2017. gada 9. februāris), ar ko attiecībā uz bis(pentabromfenil)ēteri groza XVII pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV L 35, 10.2.2017., 6. lpp.).

      (4)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

      (5)  Komisijas Regula (ES) 2015/2030 (2015. gada 13. novembris), ar ko groza I pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem (OV L 298, 14.11.2015., 1. lpp.).

      (6)  Komisijas Regula (ES) Nr. 519/2012 (2012. gada 19. jūnijs), ar ko groza I pielikumu Eiropas Parlamenta un Padomes Regulā (EK) Nr. 850/2004 par noturīgiem organiskajiem piesārņotājiem (OV L 159, 20.6.2012., 1. lpp.).

      (7)  Eiropas Parlamenta un Padomes Direktīva 2010/75/ES (2010. gada 24. novembris) par rūpnieciskajām emisijām (piesārņojuma integrēta novēršana un kontrole) (OV L 334, 17.12.2010., 17. lpp.).